**Spr 164/2023**

**VÝZVA NA PREDKLADANIE PONUKY**

pre zákazku malého rozsahu podľa § 1 ods. 15 zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

1. **Identifikácia verejného obstarávateľa**:

Názov: Kancelária Najvyššieho správneho súdu Slovenskej republiky

Sídlo: Trenčianska 56/A

 821 09 Bratislava 3

IČO: 53857097

DIČ: 2121511700

Kontaktná osoba: Ing. Janka Kavčiaková

Tel: 0905 377 496

e-mail: janka.kavciakova@nssud.sk

**2. Zatriedenie obstarávacieho subjektu podľa zákona o verejnom obstarávaní**:

 Verejný obstarávateľ podľa § 7 ods. 1 písm. a) zákona o verejnom obstarávaní.

**3. Názov zákazky podľa verejného obstarávateľa**:

 Revízie a kontroly elektrických spotrebičov a elektrického ručného náradia.

**4. Druh zákazky:**

 Služba.

**5. Hlavné miesto** **poskytnutia predmetu zákazky:**

Miestom poskytnutia predmetu zákazky je sídlo verejného obstarávateľa uvedené v bode 1. tejto výzvy.

**6. Výsledok verejného obstarávania:**

* typ zmluvného vzťahu:

Výsledkom verejného obstarávania bude uzatvorenie rámcovej zmluvy (ďalej aj len „zmluva“) na predmet zákazky.

* platobné podmienky:

Faktúra– musí spĺňať náležitosti daňového dokladu; musí byť vystavená v mene euro; je potrebné ju doručiť na adresu sídla verejného obstarávateľa podľa bodu 1. tejto výzvy.

Dodací list / preberací protokol *–* súčasťou faktúry musí byť samostatne doložený doklad, ktorý potvrdzuje, že došlo k plneniu predmetu zákazky v zmluvne dohodnutom rozsahu a obsahu; prevzatie potvrdzuje oprávnený zástupca verejného obstarávateľa svojím podpisom.

Splatnosť faktúry – 30 dní odo dňa doručenia faktúry.

**7. Opis predmetu zákazky**:

Predmetom zákazky je vykonanie revízie a kontrol elektrických spotrebičov a elektrického ručného náradia v rozsahu a obsahu tak, ako je to uvedené v Prílohe č. 1.

**8. Spoločný slovník obstarávania (CPV)**:

CPV podľa slovníka

 71632000-7 Technické skúšky

**9. Predpokladaná hodnota zákazky v eur bez DPH:**

V zmysle metodického usmernenia Úradu pre verejné obstarávanie z 5. septembra 2018, č. 10801-5000/2018, budú cenové ponuky predložené v tejto súťaži slúžiť aj na stanovenie predpokladanej hodnoty zákazky.

**10. Hlavné podmienky financovania a platobné dojednania**:

Cena za predmet zákazky musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 uvedeného zákona založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov, vyhláškou Ministerstva hospodárstva Slovenskej republiky č. 97/2008 Z. z. o podrobnostiach duálneho zobrazovania pre oblasť ochrany spotrebiteľov a vyhláškou Ministerstva financií Slovenskej republiky č. 75/2008 Z. z., ktorou sa ustanovujú pravidlá vykazovania, prepočtu a zaokrúhľovania peňažných súm v súvislosti s prechodom na menu euro na účely účtovníctva, daní a colné účely.

Návrh ceny musí obsahovať všetky predpokladané náklady spojené s plnením predmetu zákazky. Uchádzač bude po poskytnutí revízií a kontrol elektrických spotrebičov a elektrického ručného náradia fakturovať finančnú čiastku zodpovedajúcu reálnemu počtu elektrických spotrebičov a elektrického ručného náradia násobenú jednotkovou cenou za revíziu a kontrolu elektrických spotrebičov a elektrického ručného náradia.

Pri tvorbe cenovej ponuky je potrebné zohľadniť aj primeranosť jej stanovenia s ohľadom na vzniknuté náklady, primeranosť zisku, či lehotu dodania.

Verejný obstarávateľ požaduje predložiť vyplnenú / nacenenú Prílohu č. 4 tejto výzvy vo formáte PDF pri zohľadnení opisu predmetu zákazky.

**11. Podmienky účasti**:

 Uchádzač preukáže splnenie podmienok účasti predložením:

* dokladu o oprávnení poskytovať predmet zákazky – kópia dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk); uchádzač musí mať v Obchodnom / Živnostenskom registri zapísaný predmet činnosti, ktorý zodpovedá predmetu zákazky ako napr. odborné prehliadky a odborné skúšky elektrických zariadení, opravy vyhradených technických zariadení elektrických,
* 1 referencie už zrealizovanej zákazky rovnakej alebo obdobnej ako je predmet zákazky za obdobie posledných 3 rokov odo dňa vyhlásenia zákazky.

**12. Kritérium / kritériá na vyhodnotenie ponúk a pravidlá ich uplatnenia**:

Jediným kritériom na vyhodnotenie ponúk v rámci tohto verejného obstarávania je najnižšia celková cena s DPH za celý predmet zákazky.

Spôsob uplatnenia kritérií:

Všetky ceny a hodnoty Návrhu na plnenie kritérií musia byť zaokrúhlené na dve desatinné miesta a nesmú byť vyjadrené číslom „0“, ani záporným číslom.

Celková cena za predmet zákazky v eur s DPH uvedená v Návrhu na plnenie kritérií reflektuje všetky náklady spojené s plnením predmetu zákazky.

Celková cena za predmet zákazky musí byť stanovená ako konečná, vrátane všetkých nákladov.

Cena musí zahŕňať všetky ekonomicky odôvodnené náklady na predmet zákazky a primeraný zisk.

V prípade uchádzača, ktorý je platcom DPH, bude hodnotená cena vrátane DPH. V prípade  uchádzača, ktorý nie je platcom DPH, bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eur.

**13. Lehota na predkladanie ponúk uplynie dňa**: 16. augusta 2023 o 10:00 hod.

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk**:

Verejný obstarávateľ neumožňuje záujemcom predložiť variantné riešenia.

Uchádzač predloží ponuku písomne v elektronickej forme prostredníctvom komunikačného rozhrania JOSEPHINE.

Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických / právnických osôb vystupujúcich voči verejnému obstarávateľovi spoločne.

**15. Požadovaný obsah ponuky**:

Ponuka musí byť vyhotovená vo forme, ktorá zabezpečí trvalé zachytenie jej obsahu nezmazateľným atramentom rukopisu, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

Verejný obstarávateľ odporúča, aby v prípade predloženia ponuky v písomnej forme boli všetky strany originálu ponuky parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval a ponuku pevne zviazal.

Ak ponuka obsahuje dôverné informácie a / alebo informácie, ktoré sú obchodným tajomstvom podľa platných právnych noriem Slovenskej republiky (ďalej len „dôverné informácie“, resp. „informácie, ktoré sú obchodným tajomstvom“), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ (a ktoré sú v ponuke záujemcu) s identifikáciou čísla strany, odseku, bodu a textu obsahujúceho informácie, ktoré sú dôverné, resp. sú obchodným tajomstvom.

Uchádzač predloží ponuku na celý predmet zákazky.

 Ponuka musí obsahovať minimálne tieto dokumenty:

* doklad o oprávnení poskytovať predmet zákazky – kópia dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk),
* referenciu už zrealizovanej zákazky rovnakej alebo obdobnej ako je predmet zákazky za obdobie posledných 3 rokov odo dňa vyhlásenia zákazky,
* čestné vyhlásenia tvoriace Prílohy č. 2 a č. 3 tejto výzvy, podpísané oprávnenou osobou uchádzača,
* cenovú ponuku – Návrh na plnenie kritéria (na celý predmet zákazky) podľa Prílohy č. 4 tejto výzvy,
* fotokópiu (scan) osvedčenia revízneho technika elektrických zariadení vydaného príslušným inšpektorátom práce podľa § 15 ods. 3 v spojení s § 16 ods. 1 vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistene bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška MPSVR SR č. 508/2009 Z. z.“).

**16. Vyhodnotenie ponúk**:

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. S úspešným uchádzačom bude uzatvorená rámcová zmluva, ktorú verejný obstarávateľ zašle úspešnému uchádzačovi do päť pracovných dní po oznámení výsledku vyhodnotenia ponúk.

**17. Jazyk, v ktorom možno predložiť ponuky**:

 Slovenský jazyk

**18. Dátum zaslania výzvy na predkladanie ponúk**: 9. august 2023

**19. Ďalšie informácie verejného obstarávateľa**:

* verejný obstarávateľ si vyhradzuje právo nevybrať ani jednu z predložených cenových ponúk a zrušiť použitý postup zadávania zákazky;
* uchádzač vypracovaním a predložením konkrétnej cenovej ponuky na vyššie uvedený predmet zákazky akceptuje bezvýhradne všetky podmienky a požiadavky verejného obstarávateľa, ktoré stanovil v tejto výzve na predkladanie cenovej ponuky;
* uchádzač zároveň prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov potrebným k tomu, že v rámci prieskumu trhu poskytuje verejnému obstarávateľovi osobné údaje dotknutých osôb a že je schopný na žiadosť verejného obstarávateľa kedykoľvek predmetný súhlas alebo iný právny základ predložiť.

**20**. **Obhliadka miesta realizácie:**

Nepožaduje sa.

V Bratislave, dňa 9. augusta 2023

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 JUDr. Zuzana Kyjac, PhD.

 vedúca Kancelárie Najvyššieho správneho súdu

 Slovenskej republiky

**Prílohy:**

Príloha č. 1 – Opis predmetu zákazky

Príloha č. 2 – Čestné vyhlásenie

Príloha č. 3 – Čestné vyhlásenie o neprítomnosti konfliktu záujmov záujemcu / uchádzača

Príloha č. 4 – Návrh na plnenie kritéria

 **Príloha č. 1 výzvy**

**OPIS PREDMETU ZÁKAZKY**

Predmetom zákazky sú nasledovné činnosti s termínmi ich realizácie:

* Vypracovanie písomného plánu revízií a kontrol elektrických spotrebičov a elektrického ručného náradia na obdobie 24 mesiacov od nadobudnutia účinnosti rámcovej zmluvy, a to v určených objektoch objednávateľa. Úspešný uchádzač predloží písomný plán na odsúhlasenie objednávateľovi do 7 pracovných dní od uzatvorenia rámcovej zmluvy.
* Vykonanie revízie elektrických spotrebičov a elektrického ručného náradia 1x za zmluvné obdobie, a to konkrétne v prvom mesiaci platnosti rámcovej zmluvy s označením vykonania dátumu revízie samolepiacim štítkom na zrevidovanom spotrebiči, s následným vypracovaním revíznej správy s uvedením zistených hodnôt, spísaním zistených nedostatkov a návrhom na riešenie ich odstránení a s konštatovaním ich spôsobilosti či nespôsobilosti na ďalšiu bezpečnú prevádzku.
* Vypracovanie predpísanej evidencie elektrických spotrebičov a elektrického ručného náradia v dvoch elektronických a dvoch papierových formách do 3 mesiacov od nadobudnutia účinnosti rámcovej zmluvy.
* Vykonanie polročných kontrol elektrických spotrebičov a elektrického ručného náradia 3x za zmluvné obdobie, a to vždy do 6 mesiacov od vykonania predchádzajúcej revízie alebo kontroly v maximálnom limite vykonania kontrol do 30 dní od jej zahájenia s vyriešením drobných porúch na mieste, resp. s vyhotovením zápisu s uvedením zistených nedostatkov a návrhom na riešenie ich odstránení do evidencie elektrických spotrebičov a elektrického ručného náradia a s konštatovaním ich spôsobilosti či nespôsobilosti na ďalšiu bezpečnú prevádzku v prevádzkovej evidencii.
* Vyhotovenie správy o výsledku odbornej prehliadky a odbornej skúšky podľa § 16 ods. 2 vyhlášky MPSVR SR č. 508/2009 Z. z.

Pravidelné revízie a kontroly (§ 13a a § 13b vyhlášky MPSVR SR č. 508/2009 Z. z.) budú

* realizované v rozsahu kontrol a lehôt kontrol podľa
* slovenskej technickej normy STN 33 1600 Revízie a kontroly elektrického ručného náradia počas používania a
* slovenskej technickej normy STN 33 1610 Revízie a kontroly elektrických spotrebičov počas ich používania.
* vykonávané na nasledovných druhoch spotrebičov:
* elektrického ručného náradia skupiny „A“ s pracovným využitím do 100 prevádzkových hodín v roku podľa STN 33 1600:1996,
* elektrických spotrebičov skupiny „E“ (spotrebiče používané k administratívnej činnosti) podľa STN 33 1610:2002.

Predpokladané množstvá elektrických spotrebičov a elektrického ručného náradia

|  |  |
| --- | --- |
| **Názov** | **predpokladané množstvo v ks** |
| LCD monitor | 151 |
| PC / notebook / tablet | 167 |
| laminátor | 2 |
| dokovacia stanica  | 120 |
| nabíjačka na mobilný telefón | 14 |
| kávovar | 11 |
| rýchlovarná kanvica | 32 |
| elektrický ohrievač | 8 |
| germicídny žiarič | 15 |
| difuzér | 3 |
| televízor | 4 |
| tlačiareň | 60 |
| svietidlo | 25 |
| mikrovlnná rúra | 18 |
| skartovač | 18 |
| predlžovacie káble | 95 |
| autonabíjačka  | 3 |
| chladnička  | 44 |
| výdajník na vodu  | 2 |
| projektor | 3 |
| rádioprehrávač | 5 |
| ventilátor | 1 |
| detektor kovov ručný | 1 |
| vstupný terminál | 2 |
| defibrilátor | 1 |
| servery, záložné zdroje a pod. | 20 |
| práčka / umývačka | 3 |
| vysávače a čistiace stroje | 10 |
| audio systém | 1 |
| kamerový systém | 64 |
| digitálny hlasový záznamník | 4 |
| mikrofón | 5 |
| mobilná rušička | 1 |
| elektrické plátno | 1 |
| power banka | 1 |
| tlačiareň štítkov | 3 |
| viazací stroj  | 2 |
| HDMI vysielač / prijímač | 5 |
| elektrické ručné náradie - vŕtačka, píla | 3 |
| Spolu | **928** |

Vykonávanie zákazky sa uskutoční za prítomnosti zamestnancov verejného obstarávateľa v pracovných dňoch v pondelok až piatok v čase od 09:00 – 15:00 hod.

Predmet zákazky sa zadáva na obdobie 24 mesiacov od účinnosti rámcovej zmluvy. Verejný obstarávateľ požaduje predmet zákazky časovo vykonať v súlade s vyhláškou MPSVR SR č. 508/2009 Z. z.

Počet elektrických spotrebičov a elektrického ručného náradia je predpokladaný, verejný obstarávateľ si vyhradzuje právo zvýšiť / znížiť predpokladaný počet elektrických spotrebičov a elektrického ručného náradia.

**Príloha č. 2 výzvy**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený realizovať predmet zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t. j. zamestnancami uchádzača, osobami vykonávajúcimi činnosť pre uchádzača na základe dohôd v zmysle zákona č. 311/2001 Z. z. Zákonník práce v znení neskorších predpisov), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať predmet zákazky vo vzťahu k tej časti zákazky, na ktorú boli kapacity uchádzačovi poskytnuté, a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

 ...............................................

 podpis štatutárneho orgánu /

 osoby oprávnenej konať za uchádzača

**Príloha č. 3 výzvy**

**ČESTNÉ VYHLÁSENIE**

**o neprítomnosti konfliktu záujmov záujemcu/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM,**

že v súvislosti s uvedeným postupom zadávania vyššie uvedenej zákazky

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona o verejnom obstarávaní akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. som neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

 ................................................

 podpis štatutárneho orgánu/

osoby oprávnenej konať za uchádzača

**Príloha č. 4 výzvy**

**NÁVRH NA PLNENIE KRITÉRIA**

Obchodné meno uchádzača: ..................................................................

Adresa uchádzača: ..................................................................

 ..................................................................

IČO: ..................................................................

DIČ: ..................................................................

|  |  |  |  |
| --- | --- | --- | --- |
| Predmet zákazky | Počet kusov | Jednotková cena bez DPH v eur | Jednotková cena s DPH v eur  |
| Vypracovanie písomného plánu revízií a kontrol elektrických spotrebičov a elektrického ručného náradia | súbor |  |  |
| Vykonanie revízie elektrických spotrebičov a elektrického ručného náradia 1x za zmluvné obdobie | súbor |  |  |
| Vypracovanie predpísanej evidencie elektrických spotrebičov a elektrického ručného náradia v dvoch elektronických a dvoch papierových formách | súbor |  |  |
| Vykonanie polročných kontrol elektrických spotrebičov a elektrického ručného náradia 3x za zmluvné obdobie, a to vždy do 6 mesiacov od vykonania predchádzajúcej revízie alebo kontroly  | súbor |  |  |
| Vyhotovenie správy o výsledku odbornej prehliadky a odbornej skúšky podľa § 16 ods. 2 vyhlášky MPSVR SR č. 508/2009 Z. z.  | súbor |  |  |
| Cena celkom za predmet zákazky bez DPH  |  |
| DPH v eur |  |
| Cena celkom za predmet zákazky vrátane DPH  |  |

V cene predmetu zákazky sú započítané náklady na realizáciu predmetu zákazky uvedené v Prílohe č.1.

Uchádzač uvedie jednotkové ceny pre potreby fakturácie revízie a kontrol reálneho počtu elektrických spotrebičov a elektrického ručného náradia:

* revízia elektrických spotrebičov ..... eur s DPH
* kontrola elektrických spotrebičov ..... eur s DPH
* revízia elektrického ručného náradia ..... eur s DPH
* kontrola elektrického ručného náradia ..... eur s DPH

V prípade, ak uchádzač nie je platiteľom DPH, túto informáciu uvedie.

Čestne vyhlasujem, že uvedené údaje sú pravdivé a sú v súlade s predloženou ponukou.

V .............................., dňa ................................

 ...................................................................

priezvisko, meno, titul a podpis štatutárneho zástupcu uchádzača